Case ID: 1153297
Sentence 0: İddia ərizəsi onunla əsaslandırılmışdır ki, cavabdeh Azərbaycan Respublikası Əmlak Məsələləri Dövlət Komitəsi yanında Daşınmaz Əmlakın Dövlət Reyestri Xidmətinin 1 saylı Bakı Ərazi İdarəsi tərəfindən verilmiş xx.xx.2017-ci il tarixli,seriya RX № ******* saylı çıxarışa əsasən Bakı şəhəri,Xəzər rayonu,Şüvəlan qəsəbəsi,Sabir küçəsi,dalan 1, döngə 1, ev 12 iddiaçının ½ pay hüququ əsasında mülkiyyətindədir.Həmin çıxarışda evin ayrı-ayrılıqda digər ¼ hissəsinin payçıları isə 3-cü şəxslər X4 və X3r.Lakin qeyd edilən fərdi yaşayış evinin yerləşdiyi həyətyanı torpaq sahəsinə dair payçıların mülkiyyət hüquqları yuxarıda qeyd edilən paylara uyğun qeydiyyata alınmamışdır.Bununla bağlı iddiaçı cavabdehə xx.xx.2019-cu il tarixində rəsmi qaydada ərizə ilə müraciət edərək ünvan 1 ünvanında yerləşən torpaq sahəsinin ½ (ikidə bir) payına iddiaçının,ayrı ayrılıqda digər ¼ (dörddə bir) paylarına isə X1 və X2 paylı mülkiyyət hüququnun dövlət qeydiyyatına alınması barədə çıxarış verilməsini xahiş etmişdir.Lakin cavabdeh tərəfindən iddiaçının müraciəti təmin edilməmişdir.İddiaçı göstərilənlərə əsasən iddia tələbinin təmin edilməsini məhkəmədən xahiş etmişdir.Azərbaycan Respublikasının İnzibati-Prosessual Məcəlləsinin 47-ci maddəsinə uyğun qaydada verilmiş məhkəmə sərəncamı ilə bağlı cavabdehdən iddiaya dair etirazın bildirilməsi tələb edilsə də sərəncam icra edilməmiş, iddiaya etiraz təqdim edilməmişdir.